EkBass/fiwiki-20250220-pages-articles huggingface dataset:
Ristinpäivä

Ristinpäivä on yhteis­nimitys kahdelle vanhalle kristilliselle juhla­päivälle, joita vietetään tai on vietetty pyhäinj­äännöksenä säilytetyn, alku­peräiseksi väitetyn Kristuksen ristin myöhempien vaiheiden muistoksi. Ristin löytämisen juhlaa () vietettiin katolisessa kirkossa ennen vuotta 1969 3\. toukokuuta. Ristin ylentämisen juhlaa (Vilkuna, Suuri nimipäiväkalenteri, s. 247, ortodokseilla Kunniallisen ja eläväksi­tekevän ristin ylentäminen)http://ortodoksi.net/index.php/Suuret_juhlat vietetään vielä nykyäänkin sekä katolisessa että ortodoksisessa kirkossa 14. syyskuuta. == Tausta == Legendan mukaan Pyhä Helena, keisari Konstantinuksen äiti, löysi Jerusalemista ristin muotoisen puun, jonka hän uskoi olevan alku­peräinen Kristuksen risti. Tämän jälkeen paikalle rakennettiin Pyhän haudan kirkko, joka vihittiin käyttöön vasta useita vuosia Pyhän Helenan kuoleman jälkeen, 13. syyskuuta 335, minkä jälkeen seuraava päivä julistettiin juhlapäiväksi. Helenan löytämää ristiä säilytettiin Pyhän haudan kirkossa vuoteen 614 saakka, jolloin Bysantin–sassanidien sodassa persialaiset ryöstivät sen. Bysantin keisari Herakleios onnistui kuitenkin vuonna 628 hankkimaan sen takaisin, minkä jälkeen hän juhlallisesti pystytti sen jälleen paikoilleen Jerusalemissa. == Suomalainen kansanperinne == Suomessa kumpaakaan ristin­päivää ei ole ainakaan uskon­puhdistuksen jälkeen vietetty pyhäpäivänä. Kuitenkin molemmat olivat almanakassa pitkään merkityt ristin­päivän (tai ristin­päiwän) nimellä, 14. syys­kuuta vuoteen 1864Skannattu kopio vuoden 1864 almanakan syyskuun sivusta , vrt. http://almanakka.helsinki.fi/arkisto/186509.gif ja 3. touko­kuuta vuoteen 1928 saakka.Skannattu kopio vuoden 1928 almanakan toukokuun sivusta , vrt. http://almanakka.helsinki.fi/arkisto/192905.gif Nämä päivät eivät tuolloin olleet kenenkään nimi­päiviä. Molemmat tunnetaan suomalaisessa perinteessä myös kansan­omaisina merkki­päivinä, joista on käytetty myös nimityksiä kevät­risti (3. toukokuuta) ja syys­risti (14. syyskuuta). Suomalaisessa kansan­perinteessä varsinkin kevät­risti on ollut huomattava merkki­päivä, joka etenkin Savossa ja Karjalassa on tunnettu erityisesti karjan laitumelle­laskemis­päivänäVilkuna, Vuotuinen ajantieto, s. 119 sekä kalastajien merkkipäivänä.Vilkuna, Vuotuinen ajantieto, s. 121 Koska lehmät entis­aikaan eivät yleensä tuottaneet maitoa talvella, on tunnettu myös sanonta, jonka mukaan maitoa oli saatavissa vain kevät- ja syys­ristin välisenä aikana. == Lähteet == Luokka:Kristilliset juhlapäivät Luokka:Katoliset juhlapäivät
In a Moment Like This

In a Moment Like This oli Tanskan euroviisuedustuskappale vuoden 2010 Euroviisuissa Oslossa. Sen esittivät Christina Chanée ja N'evergreen. Kappale sijoittui finaalissa neljänneksi Saksan, Turkin ja Romanian jälkeen. Ensin se kilpaili paikasta finaaliin toisessa semifinaalissa. Siinä kappale sai 101 pistettä, joka oli viidenneksi eniten 2. semifinaalissa ja kaikkiaan kahdeksanneksi eniten molempien semifinaalien pisteistä. In a Moment Like This on Tanskan kaikkien aikojen menestyneimpiä kappaleilta. == Lähteet == Luokka:Vuoden 2010 euroviisuedustuskappaleet Luokka:Tanskan euroviisuedustuskappaleet
Kim Deok-hyeon

Kim Deok-hyeon (s. 8. joulukuuta 1985 Gwangju) on eteläkorealainen kolmiloikkaaja ja pituushyppääjä. Kim voitti kolmiloikan pronssia tuloksella 16,78 m Incheonin Aasian-mestaruuskilpailuissa 2005. Hän karsiutui niin ikään kolmiloikassa Moskovan sisäratojen MM-kilpailuissa 2006, mutta voitti pronssia samana vuonna Dohan Aasian kisoissa tuloksella 16,87 m. Vuonna 2007 hän sijoittui yhdeksänneksi Osakan MM-kilpailuissa tuloksella 16,71 m, minkä lisäksi hän voitti hopeaa Ammanin Aasian-mestaruuskilpailuissa tuloksella 17,00 m ja kultaa Bangkokin universiadeissa tuloksella 17,02. Seuraavana vuonna hän karsiutui Pekingin olympialaisissa ja vuonna 2009 hän koki saman kohtalon sekä kolmiloikassa että pituushypyssä Berliinin MM-kilpailuissa. Kim voitti Belgradin universiadeissa 2009 kultaa pituushypyssä tuulituloksella 841. Kantonin Aasian kisoissa 2010 hän voitti pituushypyn tuloksella 811. Daegun MM-kilpailuissa 2011 hän selviytyi pituushypyn loppukilpailuun, mutta ei voinut hypätä siinä loukkaannuttuaan kolmiloikan karsinnassa.http://english.yonhapnews.co.kr/2011daegu/2011/09/02/71/6601000000AEN20110902006700315F.HTML Lontoon olympialaisissa 2012 hän karsiutui kolmiloikan loppukilpailusta. Hän saavutti Incheonin Aasian kisoissa 2014 hopeaa pituushypyssä tuloksella 790 ja pronssia kolmiloikassa tuloksella 16,93. Kim voitti kolmiloikan Aasian- mestaruuden Wuhanissa 2015 tuloksella 16,86. Pekingin MM-kilpailuissa hän karsiutui kolmiloikan loppukilpailusta. Rio de Janeiron olympialaisissa 2016 hän karsiutui sekä pituushypyn että kolmiloikan loppukilpailusta. Lontoon MM- kilpailuissa hän karsiutui pituushypyn loppukilpailusta. Hänen kolmiloikkaennätyksensä on 17,10 m, jonka hän hyppäsi Daegussa 5. kesäkuuta 2009. Pituutta hän on hypännyt 822 cm Riedissä 10. kesäkuuta 2016. Kummatkin tulokset ovat Etelä-Korean ennätyksiä kuten myös sisäratojen kolmiloikkatulos 15,99 mhttp://www.tilastopaja.net/db/at.php?Sex=1&ID;=24719. ==Lähteet== * * === Viitteet === Luokka:Eteläkorealaiset pituushyppääjät Luokka:Eteläkorealaiset kolmiloikkaajat Luokka:Vuonna 1985 syntyneet Luokka:Elävät henkilöt
Ogren piiri

Ogren piiri oli hallinnollinen alue Latviassa Vidzemen ja Semigallian rajalla. Alueella asuu 63 027 henkilöä ja sen koko on 1 843 km², asukastiheys on 34,20/km². Latvian piirit lakkautettiin vuonna 2009 Latvian aluehallintouudistuksen yhteydessä. ==Ogren piirin kaupungit== * Braki * Ikšķile * Ķegums * Lielvārde * Ogre ==Aiheesta muualla== viralliset sivut Luokka:Latvian piirit
Viimeinen laakso

Viimeinen laakso (The Last Valley) on paremmin kirjailijana tunnetun James Clavellin ohjaama historiallinen draamaelokuva vuodelta 1971. Siinä rosvojoukko asettuu kolmikymmenvuotisen sodan loppuvaiheessa talveksi rauhalliseen kylään. == Näyttelijät == ==Arvioita== Video-oppaassa vuodelta 1994 Kari Hintikka sanoo elokuvan koostuvan lähinnä Cainen ja Sharifin ”joutavasta uskonnollisesta pölötyksestä” ja antaa elokuvalle kaksi tähteä viidestä, mikä vastaa sanallista arviota ”keskinkertainen”. VideoHound’s Golden Movie Retriever antaa kaksi tähteä neljästä.The Last Valley, VideoHound’s Golden Movie Retriever. Gale, 2008. Haettu 15.11.2016 palvelusta HighBeam Research (vaatii tilauksen). ==Lähteet== == Aiheesta muualla == * * Luokka:Vuoden 1970 brittiläiset elokuvat Luokka:Yhdysvaltalaiset seikkailuelokuvat Luokka:Brittiläiset independent-elokuvat Luokka:Yhdysvaltalaiset draamaelokuvat Luokka:Yhdysvaltalaiset independent- elokuvat Luokka:Vuoden 1970 yhdysvaltalaiset elokuvat Luokka:Brittiläiset draamaelokuvat Luokka:Brittiläiset seikkailuelokuvat Luokka:Historialliset draamaelokuvat
Aavikkohuuhkaja

Aavikkohuuhkaja (Bubo ascalaphus) on huuhkajien sukuun kuuluva lintu. Sitä on viime aikoihin asti pidetty huuhkajan alalajina, ja se risteytyy huuhkajan kanssa. ==Esiintyminen== Aavikkohuuhkajaa tavataan Algeriassa, Tšadissa, Egyptissä, Eritreassa, Irakissa, Israelissa, Jordaniassa, Kuwaitissa, Libyassa, Malissa, Mauritaniassa, Marokossa, Nigeriassa, Omanissa, Qatarissa, Saudi-Arabiassa, Senegalissa, Sudanissa, Tunisiassa, Yhdistyneissä arabiemiraateissa ja Länsi-Saharassa. Populaatio vaikuttaa vakaalta, eikä se ole vaarassa muuttua uhanalaiseksi. Populaation suuruutta ei kuitenkaan ole määritelty. ==Alalajit== Aavikkohuuhkajalla on kaksi alalajia: *Bubo ascalaphus ascalaphus *Bubo ascalaphus desertorum ==Kuvaus== Aavikkohuuhkaja muistuttaa hyvin paljon huuhkajaa, mutta on vaaleampi ja neljänneksen pienempi. Sen ääni on matala laskeva ”vhu”. Sen pituus on 46–50 cm ja paino 1,9–2,3 kg. Alalaji desertorum on yleensä vaaleampi.World Owl Trust , viitattu 6.6.2012 ==Lisääntyminen== Aavikkohuuhkaja munii 2–4 munaa helmi-maaliskuussa ja hautoo enimmillään 36 vuorokautta. Poikaset lähtevät pesästä seitsemän viikon ikäisinä ja ovat lentokykyisiä kymmenen viikon ikäisinä. Ne itsenäistyvät 26 viikon ikäisinä. ==Ravinto== Aavikkohuuhkaja syö lähinnä nisäkkäitä ja lintuja, joskus myös matelijoita ja skorpioneja. ==Lähteet== ==Aiheesta muualla== * Luokka:Huuhkajat
Somerville College

Somerville College on yksi Oxfordin yliopiston 38 collegesta. Se perustettiin vuonna 1879 naisten collegeksi nimellä Somerville Hall. Collegen perustajat halusivat, että college pysyy uskonnollisesti riippumattomana, toisin kuin edellisvuonna perustettu Lady Margaret Hall, joka oli anglikaaninen instituutio. Tutkintojen suoritusoikeuden Oxfordin yliopistossa naiset saivat vasta vuonna 1920. Vuonna 1993 Somerville College alkoi ensimmäistä kertaa hyväksyä jäseniksi miesopettajia ja seuraavana vuonna miesopiskelijoita. Somerville College on nimetty matemaatikko Mary Somervillen (1780–1872) mukaan. ==Kuuluisia alumneja== *A. S. Byatt, kirjailija *Philippa Foot, filosofi *Indira Gandhi, Intian pääministeri *Frances Hardinge, kirjailija *Dorothy Crowfoot Hodgkin, kemisti *Winifred Holtby, kirjailija *Sarah Ioannides, kapellimestari *Kathleen Kenyon, arkeologi *Kathleen Ollerenshaw, matemaatikko *Iris Murdoch, kirjailija *Dorothy L. Sayers, kirjailija *Margaret Thatcher, Yhdistyneen kuningaskunnan pääministeri ==Lähteet== ==Aiheesta muualla== Luokka:Oxfordin yliopisto Luokka:Naisten korkeakoulut
© (albumi)

© (lausutaan "see") on suomalaisen rap-yhtye Teflon Brothersin toinen studioalbumi. Albumi julkaistiin 4. elokuuta 2010 Monsp Recordsin kautta. Albumi nousi Suomen virallisen listan sijalle 26 ilmestymisviikollaan (32/2010) ja putosi listalta seuraavalla viikolla. == Taustatietoa == Teflonit ovat ottaneet käyttöön uudet nimet: Pyhimys: Miguel Santos, Heikki Kuula: Héctor Gucci ja Voli: Jan Salanick. Teflonit ovat myös hylänneet vanhan managerinsa Wedyn ja ottaneet uudeksi managerikseen Loost Koosista tutun Väiskin. Albumin ensimmäinen näytekappale "Kokkonen on ykkönen" julkaistiin heinäkuun lopulla. Kappaleesta "Skippaan duunit" on julkaistu musiikkivideo. Albumista on julkaistu kaksi kantta, joista iTunesin kansiversio jäljittelee brittiläisen progressiivista rockia esittävän Pink Floydin The Dark Side of the Moon -albumin kantta. == Musiikki == © on musiikillisesti perinteistä poppia. Albumilla on käytetty mm. kitaraa, pianoa ja helistimiä eikä albumilla ole kunnollisia hip hop -biittejä. Albumi poikkeaa siis huomattavasti Teflon Brothersin edellisestä valtavirta- hip hopia parodioivasta T -studioalbumista. == Kappaleet == # # # # # # # # # # # # == Biitit == * Héctor: 2, 3, 5, 6, 7 * Miguel: 1, 4 * Héctor & Miguel: 10 * Las Palmroths: 8, 9 * Fabio Rihmastokäsi: 11 * Pepé-jäbä: 12 == Samplet == * "Postikortti Jan Zapasnickille" melodia on mukaelma Ryuichi Sakamoton säveltämästä "Merry Christmas Mr. Lawrence" elokuvan teemasta. * "Rakastunut etkoilla" sisältää samplen Eve St. Jonesin kappaleesta "Space Cowboy" * "Disco Datsun" sisältää samplen Kauko Röyhkän kappaleesta "Disko-Datsun" * "Jeesus Kristus" sisältää samplen Frederikin kappaleesta "Jeesus Kristus" == Arvostelut == * Soundi: Soundi == Lähteet == == Aiheesta muualla == * "Skippaan duunit" -musiikkivideo YouTubessa * Albumin arvostelu Desibeli -sivustolla * Albumin arvostelu Keskisuomalaisen sivustolla * Albumin arvostelu Tuoreet Platat -sivustolla Luokka:Teflon Brothersin albumit Luokka:Vuoden 2010 albumit
Karttulan vaakuna

Karttulan vaakuna oli Karttulan kunnan tunnus. Sen aihe viittaa kaskeamalla raivattuihin paikkakunnan ensimmäisiin peltomaihin. Vaakunan selitys on ”sinisessä kentässä kanto, josta kasvaa kummallekin puolelle koivunverso, kaikki hopeisia.” Vaakunan on suunnitellut Aarne Kaarnama, ja Karttulan kunnanvaltuusto hyväksyi sen kokouksessaan 18. marraskuuta 1964. Sisäasiainministeriö vahvisti vaakunan käyttöön 4. helmikuuta 1965. Vaakuna jäi epäviralliseksi kotiseutuvaakunaksi 2011, kun Karttulan kunta liittyi Kuopion kaupunkiin. == Lähteet == * * Karttula Vaakuna
24 Themis

24 Themis on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi A. de Gasparis vuonna 1853. Nimensä asteroidi sai kreikkalaisen mytologian Themis- jumalattaren mukaan. Themis on Themis-ryhmän nimikkokappale. == Ominaisuudet == Themis on melko suuri (noin 198-kilometrinen) päävyöhykkeen asteroidi, ja sen pyörähdysaika on noin 8,37 tuntia. Lisäksi tiedetään, että tämän pikkuplaneetan pinnalla on vesijäätä. Jään olemassaolo Themiksen pinnalla sopii yhteen kahdesta muusta Themis-ryhmän pikkuplaneetasta saatujen tietojen kanssa. Päävyöhykkeen komeetat 7968 Elst-Pizarro (133P/Elst-Pizarro) ja 118401 LINEAR (176P LINEAR) kuuluvat Themis-ryhmään. Niiden on havaittu käyttäytyvän komeettamaisesti, mikä viittaa jään esiintymiseen. Themis itse ei kuitenkaan ole aktiivinen komeetta, vaan tavallinen asteroidi. ==Lähteet== *JPL Small- Body Database Browser: 24 Themis * *Ice confirmed on an asteroid *More Water ‘Out There:’ Ice Found on Asteroid *Water Ice Discovered on Asteroid for First Time *Main-Belt Comets *Discovery Circumstances: Numbered Minor Planets (1)-(5000): Minor Planet Center Luokka:Päävyöhykkeen asteroidit
Esa Palosaari

Esa Palosaari (s. 16. tammikuuta 1968 Oulu) on entinen suomalainen jääkiekkoilija ja Porvoo Golfin toimitusjohtaja vuodesta 2009. Winnipeg Jets varasi Palosaaren kolmannella kierroksella NHL:n varaustilaisuudessa vuonna 1986 numerolla 50. Kyseisessä varaustilaisuudessa Jets varasi myös Teppo Nummisen numerolla 29. NHL:ssä Palosaari ei koskaan pelannut, ja SM- liigassakin hänelle kertyi vain 53 ottelua. Palosaari pelasi Yhdistyneen kuningaskunnan pääsarjassa, British National Leaguessa yhteensä viisi ottelua kaudella 1992–1993. Palosaaren ura päättyi II divisioonan TuusKissa kauden 1993–1994 päätteeksi. Palosaari voitti kaudella 1985–1986 alle 18-vuotiaiden Euroopan-mestaruuskilpailuissa kultamitalin. Palosaari pelasi yhteensä seitsemän nuorten- ja 12 poikien maaottelua. == Lähteet == * * * ===Viitteet=== Luokka:Suomalaiset jääkiekkoilijat Luokka:Winnipeg Jetsin (1972–1996) varaamat pelaajat Luokka:Vuonna 1968 syntyneet Luokka:Elävät henkilöt
John August

thumb|John August vuonna 2007. John August (s. 4. elokuuta 1970 Boulder, Colorado) on yhdysvaltalainen elokuvaohjaaja ja -käsikirjoittaja, joka tunnetaan parhaiten lukuisista käsikirjoituksistaan Tim Burtonin kanssa. == Ura == Augustin ensimmäinen käsikirjoitus oli 1999 kriitikkojen paljon arvostelema Go, jossa hän toimi myös tuottajana. Sen jälkeen August on käsikirjoittanut muun muassa Tim Burtonin ohjaaman fantasia-/draamaelokuva Big Fishin, joka sai neljä Golden Globe -ehdokkuutta. Hänen debyyttinsä ohjaajana tapahtui vuonna 2007, elokuvassa The Nines. == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvatuottajat Luokka:Vuonna 1970 syntyneet Luokka:Elävät henkilöt
Tietokoneavusteinen kielen oppiminen

Tietokoneavusteinen kielen oppiminen koostuu joukosta kielenoppimiseen suunnattua tietokoneen avustamia oppimisen tai opetuksen menetelmiä. Näitä menetelmiä ovat muun muassa interaktiiviset esitystaulut, kieliopin tarkistusohjelmat ja kielenoppimispelit. Ala on monitieteinen, ensisijaisesti kielten opetukseen ja sen menetelmiin liittyvä, mutta se hyödyntää usein myös kieliteknologian menetelmiä. Erityisen suuri hyöty tietokoneavusteisesta kielen oppimisesta on todettu ääntämisharjoittelussa. == Lähteet == Luokka:Kieliteknologia
Alūksnen piiri

Alūksnen piiri on entinen hallinnollinen alue Latviassa Vidzemen rajalla maan koillisosassa. Alueella asuu 24 159 henkilöä ja sen koko on 2 243 km², asukastiheys on 10,91/km². Latvian piirit lakkautettiin vuonna 2009 Latvian aluehallintouudistuksen yhteydessä. ==Alūksnen piirin kaupungit== * Alūksne * Ape Kunnat: * Alsviķi * Anna * Gaujiena * Ilzene * Jaunalūksne * Jaunanna * Jaunlaicene * Kalncempji * Liepna * Maliena * Mālupe * Mārkalne * Pededze * Trapene * Veclaicene * Vireši * Zeltiņi * Ziemeri Luokka:Latvian piirit
Tiina Kasvi

Tiina Kasvi (s. 24. maaliskuuta 1977, Pyhäntä) on fitnessin Suomen mestari vuodelta 2009.http://www.fitnessexpo.fi/media Fitness Expo 4.10.2009 Hän on Personal Trainer ja toiminut aikaisemmin hallinnon assistenttina. Kouluttautunut sekä ensihoitajaksi että FAF-kuntosaliohjaajaksi 2010. Kasvin dopingnäyte todettiin positiiviseksi Suomen Antidopingtoimikunnan suorittamassa dopingtestissä 11. lokakuuta 2014. Näytteestä löydettiin klenbuterolia ja 18-nor-17b-hydroxymethyl, 17a-methyl-androst-1, 4, 13-tiene-3-onea, joka on metandienonin aineenvaihduntatuote ja jotka kuuluvat WADA:n kiellettyjen dopingaineiden listalle. Spartan toiminnallisen harjoittelun Personal Trainer sekä Fighter Trainer 2016. ==Kilpailuhistoria== * 2014 NFE SM karsinta Tampere Womens Physique 1. sija * 2013 Disturb.fi Fitness Classic Helsinki Womens Physique 1.sija * 2011 Fitness Classic Fitness kategoria 1. sija * 2009 Leader Body & Fitness SM 1. sija Expo 2009 tulokset #Fitness * 2009 Met-Rx Fitness Classic 1. sijaMet-Rx Fitness Classic 2009 kuvin ja sanoin19-04-2009 * 2009 European Championship 8. sija Ergebnisse der European Women Fitness... Championships01.06.2009 * 2009 Leader Body Fitness & Fitness SM 1. sija WNT Fitness Classic tulokset 1999- * 2008 Fitness EM Makedonia 4. sija Women European Championships 2008 * 2008 Force Fitness Classic 2. sijaTiina Kasvi antoi Minnalle kovan vastuksen. * 2007 Better Bodies Fitness SM 2. sijaBetter Bodies Fitness SM 2007 * 2007 Force Turku Body & Fitness MM karsinta 2. sija * 2004 Fitness SM 3. sija * 2003 Nutri Plus Fitness Classic 3. sija * 2003 Lahti Fitness Classic 3. sija * 2001 Kike Elomaa Fitness Classic 7. sija * 2001 Turku Fitness Classic (karsintakisa) 3. sija * 2001 United Feelings Naisten Fitness SM 5. sija * 2000 United Feelings Tulokkaiden Fitness SM 6. sija == Lähteet == ==Aiheesta muualla== * HAASTATTELU: Tiina Kasvi 9.12.2009 * Fitness-kilpailija Tiina Kasvi Henkilökuva (Archive.org) Luokka:Suomalaiset fitness-urheilijat Luokka:Vuonna 1977 syntyneet Luokka:Elävät henkilöt
Tekstin automaattinen tiivistäminen

Tekstin automaattinen tiivistäminen () on toimenpide, jossa luodaan tietokoneohjelmalla lyhyempi tiivistelmä kohteena olevasta artikkelista, kirjasta, verkkosivusta tms. Tavoitteena on tuottaa sellainen tiivistelmä, jonka perusteella lukija saa mahdollisimman hyvän kuvan siitä, mistä kyseisessä tekstissä on kysymys. Ohjelmat voivat tehdä tiivistelmiä muun muassa poimimalla virkkeitä tai jaksoja, joita voidaan pitää artikkelille tyypillisinä, tai päättelemällä kieliteknologian jäsennysmenetelmien avulla merkityksiä ja yhdistelemällä niitä uudenlaisiksi virkkeiksi. Kun tietoa on ylen määrin saatavilla, kuten tiedonhaussa, tekstin tiivistäminen on erityisen hyödyllistä. Luokka:Kieliteknologia Luokka:Algoritmit
Literaturnaja gazeta

Literaturnaja gazeta (, ”Kirjallisuuslehti”) on Moskovassa Venäjällä ilmestyvä kaunokirjallinen ja yhteiskuntapoliittinen sanomalehti. Lehti on perustettu huhtikuussa 1929. Aluksi se toimi eri kirjallisuusryhmien yhteisenä äänenkannattajana, mutta vuonna 1930 määräävän aseman sai Venäjän proletaarikirjailijoiden yhdistys RAPP. Vuodesta 1934 lehti oli Neuvostoliiton kirjailijaliiton hallituksen äänenkannattaja. Vuosina 1942–1944 sen tilalla ilmestyi kirjailijaliiton sekä Neuvostoliiton kansankomisaarien neuvoston taide- ja elokuvakomiteoiden yhteinen lehti Literatura i iskusstvo (”Kirjallisuus ja taide”). Päätoimittajina työskentelivät Aleksandr Fadejev, Aleksei Surkov (1944–1946), Vladimir Jermilov (1946–1950), Konstantin Simonov (1950–1953), Boris Rjurikov (1953–1955), Vsevolod Kotšetov (1955–1959), Sergei Smirnov (1959–1960), Valeri Kosolapov (1960–1962) ja Aleksandr Tšakovski (1962–1989). 1960–1980-luvuilla Literaturnaja gazeta oli erityisesti sivistyneistön suosima lehti, jossa julkaistiin myös neuvostoyhteiskuntaa kriittisesti käsitteleviä kirjoituksia. Vuonna 1973 sen painosmäärä oli 1,5 miljoonaa, 1980-luvun alussa 3 miljoonaa ja vuosikymmenen lopussa jo yli 6 miljoonaa. Nykyään Literaturnaja gazeta ilmestyy kerran viikossa A2-kokoisena ja 16-sivuisena. Lehden painosmäärä on 136 000 kappaletta. Päätoimittajana työskentelee vuodesta 2001 lähtien Juri Poljakov. Lehti tunnetaan konservatiivisten ja kansallismielisten ainesten äänitorvena. Venäjällä on ilmestynyt myös kaksi muuta Literaturnaja gazeta -nimistä lehteä. Pietarissa vuosina 1830–1831 julkaistun kirjallisuuslehden toimittamiseen osallistuivat Aleksandr Puškin ja Pjotr Vjazemski. Toinen samanniminen lehti ilmestyi Pietarissa vuosina 1840–1849. ==Lähteet== ==Aiheesta muualla== * Literaturnaja gazetan sivusto Luokka:Neuvostoliittolaiset sanomalehdet Luokka:Venäläiset sanomalehdet
Davida

Davida on naisen etunimi, joka pohjautuu miehennimeen David. Vuosina 1986–1992 Davidalla oli Ruotsin almanakassa nimipäivä 25. kesäkuuta.Lindgren, Birgitta: Namnlängden och namnens placering under olika tider. – Digi- ja väestötietoviraston mukaan Suomessa on vuoteen 2024 mennessä tilastoitu alle 50 Davida-nimistä naista. == Lähteet == Luokka:Etunimet
Cavaillon

Cavaillon on Ranskan kunta ja kaupunki Provence-Alpit-Rivieran alueella Vauclusen departementissa maan kaakkoisosassa. Kaupungin pinta-ala on 46,0 neliökilometriä ja siellä on arviolta 26 492 asukasta (vuonna 2016). Cavaillon on ollut saksalaisen Weinheimin kaksoiskaupunki vuodesta 1958. == Maantiede == Durancen sivujoki Calavon, josta käytetään paikallisesti nimeä Coulon, virtaa kunnan poikki länteen ja muodostaa kunnan lounaisrajan. == Historia == Cavaillonin Veranus toimi siellä piispana 500-luvulla. == Talous == Cavaillon tunnetaan meloneistaan. == Lähteet == == Aiheesta muualla == * Kaupungin internetsivut * Cavaillonin meloneille omistettu sivusto Luokka:Vauclusen kunnat
Renée Fleming

Renée Fleming (s. 14. helmikuuta 1959 Indiana, Pennsylvania) on yhdysvaltalainen sopraano. Hänen repertuaariinsa on kuulunut muun muassa barokkioopperaa, W. A. Mozartia, bel cantoa, Verdiä, Massenet'ta, Puccinia, Richard Straussia, nykyoopperaa ja lauluja eri aikakausilta.Allmusic.com: Renée Fleming Fleming valmistui vuonna 1981 State University of New Yorkista, Potsdamista oppiarvolla musiikin opetuksesta. Hän jatkoi opintojaan Eastman School of Musicissa. Vuosina 1983–1987 Fleming opiskeli Juilliard Schoolissa. Siellä hän tapasi laulunopettaja Beverley Johnstonin, joka on opettanut häntä pitkin uraa. Fleming sai myös vuoden opetusta Arleen Augérilta Fulbright- stipendin turvin. Vuonna 1988 hän voitti Metropolitan Opera National Council Auditionsin, George London -palkinnon ja Eleanor McCollum -kilpailun. Fleming esiintyi Houston Grand Operassa vuonna 1988 Figaron häissä Kreivittärenä. New York City Operan -debyyttinsä hän teki vuonna 1989 Mimin roolissa La bohèmessa. Covent Garden -debyytti tapahtui vielä samana vuonna Cherubinin Médéessa. Vuonna 1991 Fleming teki ensiesiintymisensä Metropolitan-oopperassa jälleen Kreivittärenä, jona hän myös teki debyyttinsä muun muassa Wienin valtionoopperassa (1993). La Scalan -debyytti tapahtui vuonna 1993 Donna Elviran roolissa. Fleming tulkitsi Evan roolin Bayreuthin musiikkijuhlilla 1996. Fleming esitti Rosinan roolin Coriglianon The Ghosts of Versailles'sa vuonna 1991, Madame Tourvelin roolin Conrad Susan Dangerous Liaisonsissa 1994 ja Blanche DuBois'n roolin André Previnin A Streetcar Named Desiressä (1998). Fleming on 12-kertainen Grammy-ehdokas. Hän on voittanut kolme Grammya, vuosina 1996, 1999 ja 2010. Hän on saanut Ruotsin Polar Music Prizen (2008). Hänellä on Royal Academy of Musicin kunniajäsenyys (2003) sekä kunniatohtorin arvo Juilliard Schoolista (2003). Hän on vuodesta 2005 ollut Kunnialegioonan Chevalier. == Valikoitu diskografia == * Donizetti: Rosmonda d'Inghilterra, Opera Rara 1994 * Hersch etc: Haunted Heart, Decca 2005 * Strauss: Daphne, Decca 2005Allmusic.com: Renée Fleming / Semyon Bychkov Strauss: Daphne * Rodgers etc: Broadway, Decca 2018Decca Classics: Renée Fleming: BROADWAY == Lähteet == == Aiheesta muualla == * Viralliset sivut . Luokka:Yhdysvaltalaiset oopperalaulajat Luokka:Sopraanot Luokka:Vuonna 1959 syntyneet Luokka:Elävät henkilöt
Puuhkatanssija

Puuhkatanssija (Machaeropterus deliciosus) on Etelä-Amerikassa tavattava tanssijoihin kuuluva varpuslintu. Puuhkatanssijakoiraalla on erikoinen tapa tuottaa ääniä siivillään. == Koko ja ulkonäkö == Kooltaan puuhkatanssija on noin 10 cm. Koiras on päästään, selästään ja vatsastaan väriltään kastanjanruskea. Otsassa on kirkkaan punainen laikku. Siivet ovat mustan ja valkoisen kirjavat ja siipien alustat ovat valkoiset. Siipein höyhenet antavat siiville viuhkamaisen olemuksen. Pyrstö on väriltään musta ja valkoinen. Puuhkatanssijanaaras on väritykseltään selästään oliivinvihreä ja siivissä on valkoista. Naama on kanelinruskea ja kurkku valkoinen. Vatsa ja rinta ovat naaraalla kellertävän vihreät. Nuori koiras muistuttaa naarasta. == Levinneisyys ja elinympäristö == Puuhkatanssijaa tavataan paikoitellen läntisillä Andeilla Kolumbiassa ja Ecuadorissa. Linnun elinympäristöä ovat kosteat pilvimetsät. Pesimäajan alussa lajia tavataan avoimemmissa ympäristöissä. Puuhkatanssijan elinympäristöt sijaitsevat yleensä 400-1 900 metrin korkeudella merenpinnasta. == Elintavat == Puuhkatanssijat elävät yleensä yksinään ja liittyvät toisinaan sekaparviin. Pesimäaikana koiraat kokoontuvat löyhiksi ryhmiksi esiintymään naaraille. Koiraat houkuttelevat naaraita tuottamalla siivillään viulunkaltaisen äänen. Koiraan siivissä on seitsemän pientä ”hammasta”, jotka hankautuvat toista siipeä vasten koiraan nostaessa siivet selkänsä yli ja värisyttäessään niitä nopeasti. Siivet hankaavat toisiaan yli 100 kertaa sekunnissa ja tuottavat viulumaisen äänen. Koiraan siipisulkien varret ovat ontot ja poikkeuksellisen tukevat. Ne resonoivat ja toimivat siten äänenvahvistimina. Puuhkatanssijan sammalista rakennettu kuppimainen pesä sijaitsee pensaassa. Naaras munii kaksi ruskehtavanvalkoista ruskeapilkullista munaa. == Lähteet == == Aiheesta muualla == * Bird "Sings" Through Feathers, National Geographic Luokka:Tanssijat (linnut)
Ristikorrelaatio

Ristikorrelaatio eli liukuva pistetulo on signaalinkäsittelyssä käytetty mittari, joka kertoo kahden aaltomuodon samankaltaisuuden, kun toista on siirretty ajan \tau verran. Usein ristikorrelaation avulla etsitään lyhyttä signaalia f pidemmästä signaalista g. Sanan ristikorrelaatio vaihtoehtoinen merkitys (tilastotieteessä) on kahden satunnaismuuttujan X ja Y kovarianssi cov(X, Y) erotuksena yhden satunnaismuuttujan X "kovarianssista", jolla tarkoitetaan muuttujan X skalaarikomponenttien kovarianssimatriisia. Jatkuville funktioille f ja g alussa mainittu ristikorrelaatio määritellään: : (f \star g)(t)\ \stackrel{\mathrm{def}}{=} \int_{-\infty}^{\infty} f^*(\tau)\ g(t+\tau)\,d\tau, missä f * tarkoittaa funktion f kompleksikonjugaattia. Vastaavasti diskreeteille funktioille ristikorrelaatio määritellään: : (f \star g)[n]\ \stackrel{\mathrm{def}}{=} \sum_{m=-\infty}^{\infty} f^*[m]\ g[n+m]. Ristikorrelaatio siis eroaa konvoluutiosta siten, että konvoluutiossa funktio g peilataan (käännetään) ajallisesti (termin n+m tilalla n-m) ja funktiota f ei konjugoida. Joskus ristikorrelaatio normalisoidaan. Funktion ristikorrelaatiossa itsensä kanssa huippu saavutetaan aina muuttujan arvolla nolla (aito huippu, ellei kyseessä ole nollasignaali). ==Selitys== Jos funktio f on sama kuin funktio g mutta siirrettynä, näiden ristikorrelaation maksimikohta kertoo, kuinka suuri siirto oli. Muutenkin ristikorrelaation reaaliosan maksimikohta kertoo, mikä kohta g:stä on pisimmällä f:n suunnassa. ==Normalisoitu ristikorrelaatio== Kuvankäsittelysovelluksissa, joissa kuvan ja etsityn mallin kirkkaus vaihtelevat, kuvat normalisoidaan ennen ristikorrelaation laskemista. Kun kuvasta f(x,y) etsitään mallia t(x,y), tämä tehdään seuraavasti: : \frac{1}{n-1} \sum_{x,y}\frac{(f(x,y) - \overline{f})(t(x,y) - \overline{t})}{\sigma_f \sigma_t}. missä n on pikselien lukumäärä, \overline{f} signaalin f keskiarvo ja \sigma_f keskihajonta (jakajan n-1 selitys on samanlainen kuin keskihajonnan määritelmässä). Jos merkitään : F(x,y) = f(x,y) - \overline{f} ja : T(x,y) = t(x,y) - \overline{t} niin normalisoitu ristikorrelaatio voidaan kirjoittaa muotoon : \left\langle\frac{F}{\|F\|},\frac{T}{\|T\|}\right\rangle missä \langle\cdot,\cdot\rangle on sisätulo ja \|\cdot\| on L²-normi. Kyseessä on siis normalisoitujen vektoreiden välinen pistetulo eli vektorien F ja T välisen kulman kosini, joka on siis välillä -1...1, mikäli F ja T ovat reaalisia matriiseja. Jos arvo on 1, matriisi T on sama kuin matriisi F kerrottuna positiivisella vakiolla. Luokka:Signaalinkäsittely Luokka:Lineaarialgebra
Santakari

Santakari on luoto Rauman saaristossa 12 kilometriä Rauman keskustasta länteen. Sen pinta-ala on noin 3 hehtaaria, pituus noin 300 metriä ja leveys noin 200 metriä. Saari on puuton ja kallioinen ja sillä sijaitsee vanha tunnusmajakka Santakarin pooki. Merikortissa lukee Santakari, mutta paikallisesti lyhentäen on perinteisesti puhuttu Santkarista. Parkkilaiva Arwio upposi Santakarin rannan läheisyyteen 21. marraskuuta 1898. Marraskuussa 1964 tanskalainen M/S Brita Dan upposi myrskyssä noin 1 kilometrin päähän Santakarista. == Lähteet == Luokka:Rauman saaret
Konijänkän kotieläinpiha

Konijänkän kotieläinpiha oli Kolarin kunnassa Äkäslompolon kylässä sijainnut vuonna 2005 perustettu kotieläinpuisto. Puistossa oli edustettuna noin 100 eri eläinlajia ja rotua, mukaan lukien jakkihärkä, strutsi, kameli, laama ja uhanalainen villasika. Konijänkällä oli myös mm. maastoratsastus- ja ratsastustuntitoimintaa, hevosrekiajelua, poroajelua, lasten moottorikelkkarata sekä kahvila. Konijänkällä oli myös ratsastusleirejä kesäisin ja talvisin eritasoisille ratsastajille. Konijänkän kotieläinpihan omisti Miriikka Areva. Toiminta loppui huhtikuussa 2019 Tiedote 9.4.2019 ==Lähteet== == Aiheesta muualla == * Konijänkän sivut * Porsaita konijänkän oomme kaikki... * Ylläs – kesän ja syksyn taikaa ja elämyksiä * Valokuvia Konijänkän kotieläinpihasta * Äkäslompolon kyläyhdistys ry Luokka:Suomen kotieläinpuistot Luokka:Kolari
Nertšinskin pakkotyövankila

thumb|300px|Akatuin vankilan portti vuoden 1907 tienoilla. Nertšinskin pakkotyövankila () oli Venäjällä nykyisessä Taka-Baikalian aluepiirissä 1700-luvulta 1900-luvun alkuun saakka toiminut rangaistuslaitos. Tsaariperheen omistaman Nertšinskin vuorityöpiirikunnan alueella toiminut vankila syntyi 1700-luvun alussa. Vankeja käytettiin työvoimana hopea-, lyijy- ja kultakaivoksissa, valimoissa, viina- ja suolatehtaissa sekä erilaisissa rakennus- ja aputöissä. Tehdashallinnon yhteyteen kuulunut vankilajärjestelmä siirrettiin vuonna 1869 Venäjän sisäministeriön alaisuuteen. Pakkotyövankilan hallinto toimi Aleksandrovski Zavodissa ja Tšitassa. Kaivosten ja tehtaiden yhteyteen rakennetut vankilat oli jaettu Algatšin, Zerentuin ja Karan vankilapiireihin. Algatšin yhteyteen kuuluivat mm. Akatuin ja Pokrovskajan vankilat nykyisessä Aleksandrovski Zavodin piirissä. Nykyisten Kalgan ja Nertšinski Zavodin piirien alueella sijaitsivat Zerentuin yhteydessä toimineet Kadajan, Kutomaran ja Maltsevskajan vankilat. Karan vankilapiiri käsitti pohjoisempana nykyisessä Sretenskin piirissä sijaitsevat Kara-joen kultaesiintymät. Nertšinskin pakkotyövankila oli Venäjän tärkein rangaistusvankien karkotuspaikka. Se oli tunnettu epäinhimillisistä oloistaan ja kesäisin tapahtuneista vankien joukkopaoista. Tavallisten rikollisten lisäksi sinne lähetettiin poliittisia vankeja. Ensimmäisiä olivat vuonna 1826 saapuneet dekabristit. Heitä seurasivat Puolan vuosien 1830–1831 kapinalliset. Vuonna 1850 vankilaan saapui Mihail Petraševski tovereineen ja vuonna 1862 runoilija ja vallankumouksellinen Mihail Mihailov. Vuonna 1864 Nertšinskin kaivoksille lähetettiin kaksi tuhatta Puolan vuosien 1863–1864 kapinaan osallistunutta. Samana vuonna seudulle karkotettiin Nikolai Tšernyševski. Vuosikymmenen lopussa sinne saapui Nikolai Išutin ja 1870-luvun alussa joukko Sergei Netšajevin kannattajia. Suurin osa narodnikeista kärsi rangaistustaan Karassa. Vuosien 1905–1907 vallankumouksen jälkeen poliittisten vankien määrä lisääntyi huomattavasti. Heistä tunnetuimpia olivat sosialistivallankumoukselliset Grigori Geršuni, Proš Prošjan, Jegor Sozonov ja Marija Spiridonova. Karkotettujen joukossa olivat Venäjän valtakunnanduuman bolševikkiryhmän edustajat Vasili Serov ja Aleksandr Važganov sekä myöhempi neuvostojohtaja Jemeljan Jaroslavski. Venäjän väliaikainen hallitus vapautti poliittiset vangit helmikuun vallankumouksen jälkeen. Samalla armahdettiin myös tavalliset rikolliset. Nertšinskin pakkotyövankila lopetti toimintansa maaliskuussa 1918. ==Lähteet== ==Aiheesta muualla== * Nertšinskaja katorga 1900–1917 Luokka:Taka-Baikalian aluepiiri Luokka:Venäjän vankilat Luokka:Venäjän historia
Villasika

thumb|Villasika Tšekissä Villasika (mangalitza) on Itävalta-Unkarin keisarikunnassa 1860-luvulla jalostettu alkuperäissikarotu. Villasika on aikuisena suurikokoinen (200–300 kg), kiharakarvainen, hyvin terve ja karaistunut rotu. Villasika on luonteeltaan lempeä ja rauhallinen. Villasian turkki paksuuntuu talvisin, joten se pärjää Eurooppalaisen villisian tavoin ulkona myös pakkasella. Villasika tarvitsee kuitenkin tuulelta ja sateelta suojaavan sääsuojan sekä lämpöeristetyn makuukopin. Villasika on teuraspainoinen vasta noin 2-vuotiaana, kun tehotuotantoon jalostetut sikarodut ovat täysikasvuisia jo kolmen kuukauden ikäisinä. Villasika tulee toimeen risteytyssikaa huomattavasti vähemmällä ravintomäärällä. Se pärjää suureksi osaksi syömällä hyvänlaatuista laidunheinää. Suomessa tuotetaan villasian lihaa muutamalla kymmenellä tilalla. Niitä elää myös kotieläinpihoilla. Emakon tiineys kestää 114–116 vuorokautta ja porsaita syntyy yleensä 6-14. Villasioilla on tavallisesti helpot synnytykset ja ne hoitavat hyvin jälkikasvunsa. Synnytyksen on tapahduttava talvella sisätiloissa, mutta jo parin viikon ikäisiä possuja voi alkaa ulkoiluttaa pieniä hetkiä kerrallaan. Villasiat kasvavat hitaammin kuin nykysiat. Sillä kestää ruokinnasta riippuen 12-15 kuukautta kasvaa saman kokoiseksi kuin tavallinen sika on puolivuotiaana. Luonteeltaan villasika on lempeämpi ja rauhallisempi kuin tavallinen sika. Aktiivisimmillaan se on aamulla ja illalla. == Liha == Villasian liha on rasvaista, pehmeää, mehukasta ja aromikasta. Mangalitza kuuluu niihin kolmeen sikarotuun, jonka liha marmoroituu. Marmoroituminen edellyttää, että sian annetaan kasvaa isoksi. Myös maku paranee sian ikääntyessä. Noin 30 prosenttia villasian painosta on rasvaa. Villasian liha sisältää hiukan enemmän tyydyttyneitä rasvahappoja ja hiukan vähemmän monityydyttymättömiä rasvahappoja kuin tehotuotantoon jalostettujen sikarotujen lihahttp://kohonenfarm.fi/rasvahappokoostumus/ . Valkoinen villasika rasvoittuu helpoiten ja erittäin harvinainen musta villasika tuottaa parhaiten lihaa. Lisäksi on olemassa punaisia villasikoja. == Lähteet == == Aiheesta muualla == * * Luokka:Sikarodut Luokka:Unkarilaiset eläinrodut
East Hockey Club

East Hockey Club (EHC) on helsinkiläinen jääkiekkoseura, joka pelasi kaudella 2010–2011 Suomi-sarjassa. Joukkueen päävalmentajana toimi Dave Packalen ja se pelasi kotiottelunsa uudelleen nimetyllä Malmin jäähallilla eli Red Devil Areenalla. == Historia == East Hockey Clubin edustusjoukkue perustettiin kaudelle 2010–2011, kun se peri paikan Suomi-sarjassa Oulunkylän Kiekko- Kerholta joukkueiden yhteistyön tiivistymisen jälkeen. Joukkueen vastuuvalmentajaksi valittiin Dave Packalen, jonka johdolla joukkuetta alettiin kehittämään 3-vuotisen suunnitelman mukaan. Edustusjoukkueen ensimmäisen kauden tavoitteeksi asetettiin Suomi-sarjan ylempi jatkosarja.http://www.ehc.fi/NEWSedustus.html == Organisaatio == East Hockey Clubin toiminnasta vastaa East Hockey Club ry. ja sen hallitus. Yhtiön piiriin kuuluvat seuran kaikki joukkueet. * Valmennuspäällikkö: Vellu Kinnunen * Toiminnanvastaava: Matti Ärväs === Hallituksen jäsenet === * Puheenjohtaja: Olli Hämeenheimo * Varapuheenjohtaja: Mika Enberg * Pekka Pättiniemi * Timo Georgsson * Klas Monni * Matti Ärväs == Juniorit == EHC:lla on kuusi juniorijoukkuetta, jotka käyvät läpi ikäluokat C-juniorista aina A-junioreihin asti. Jokaisessa ikäluokassa (A, B, ja C) EHC:lla on kaksi joukkuetta ja joukkueissa pelaa yhteensä noin 160 pelaajaa.http://www.ehc.fi/EHCjoukkueet.html Kaudella 2010–2011 EHC:n A-juniorit pelaavat Jääkiekon A-nuorten I-divisioonan karsintasarjassa.http://www.ehc.fi/ehcA.html == Lähteet == == Aiheesta muualla == * East Hockey Clubin kotisivut Luokka:Helsinkiläiset urheiluseurat
Karl Wilhelm von Willisen

Karl Wilhelm von Willisen (30. huhtikuuta 1790 Staßfurt – 25. helmikuuta 1879 Dessau) oli saksalainen upseeri ja vapaaherra. Willisenistä tuli upseeri 1806, eversti 1836, kenraalimajuri 1842 ja kenraaliluutnantti 1849. Hän osallistui esikuntaupseerina vuosien 1813–1815 sotaan Napoleonia vastaan. Vuosina 1848–1849 Willisen oli hallintokomissaario Posenissa ja osallistui sotatoimiin Pohjois-Italiassa Josef Radetzkyn alaisena 1850. Hän myös osallistui Istedin taisteluun. Monena vuotena Willisen oli opettajana Berliinin sota-akatemiassa. == Teokset == * Theorie des grossen Krieges (4 osaa, 1840–1868) Luokka:Saksalaiset aateliset Luokka:Saksalaiset kenraalit Luokka:Vuonna 1790 syntyneet Luokka:Vuonna 1879 kuolleet
.ws

.ws on Samoan Internet-maatunnus, jonka rekisteröinnistä vastaa SamoaNIC ja sponsoroi Samoan hallitus. Rekisteröintirajoituksia ei ole, mutta tunnus ei ole kovin paljon käytetty. Tunnus otettiin käyttöön 1995 ja se muodostuu sanoista West Samoa (Länsi-Samoa), joka oli valtion virallinen nimi 1970-luvulla. == Aiheesta muualla == * IANA .ws whois ws Luokka:Samoalaiset viestimet
Jakob Meckel

Klemens Wilhelm Jakob Meckel (28. maaliskuuta 1842 Köln − 5. heinäkuuta 1905) oli saksalainen upseeri ja kirjailija. Hänestä tuli upseeri jalkaväessä 1862, esikuntaupseeri 1873, eversti ja rykmentinpäällikkö 1890 ja kenraalimajuri 1894. Vuonna 1896 hän erosi virastaan. Meckel osallistui Saksan sotaan vuonna 1866 ja ranskalais-saksalaiseen sotaan vuosina 1870−1871 ja havottui Wörthissä. Hän toimi opettajana sota-akatemiassa 1873−1881 ja oli Japanissa armeijaa järjestämässä vuosina 1884−1889 ja myös opettajana sotakorkeakoulussa. == Teokset == * Lehrbuch der Taktik (3 osaa, 1876) * Die Elemente der Taktik (1877) * Allgemeine Lehre von der Truppenführung im Kriege (1881) * Ein Sommernachtstraum (1888) Luokka:Saksalaiset kenraalit Luokka:Saksalaiset kirjailijat Luokka:Vuonna 1842 syntyneet Luokka:Vuonna 1905 kuolleet
Sigismund von Schlichting

Sigismund Wilhelm Lorenz von Schlichting (3. lokakuuta 1829 Berliini – 22. lokakuuta 1909 Herischdorf, Ala-Sleesia), oli saksalainen upseeri ja sotateoreetikko. Schlichtingistä tuli upseeri jalkaväessä 1848, kenraalimajuri 1880, kenraaliluutnantti 1884 ja jalkaväenkenraali 1889. Hän erosi virastaan 1895. Schlichting osallistui esikuntaupseerina Saksan sotaan Itävaltaa vastaan 1866 ja myös saksalais–ranskalaiseen sotaan 1870–1871. Hän kirjoitti paljon sota-aiheisia teoksia ja vaikutti Saksan armeijan ohjesääntöön. == Teokset == * Taktische und strategische Grundsätze der Gegenwart (3 osaa, 1897-99) * Moltke und Benedek (1900) Luokka:Saksalaiset kenraalit Luokka:Vuonna 1829 syntyneet Luokka:Vuonna 1909 kuolleet
The Wash

The Wash on matala, 32 kilometriä pitkä ja 24 kilometriä leveä merenlahti, joka sijaitsee Pohjanmeren rannikolla Lincolnshiren ja Norfolkin rajalla. Lahteen laskee viisi jokea, joiden piiriin kuuluu yli 12 prosenttia Englannin vesistöalueesta. Pohjoisesta etelään lueteltuna ne ovat Steeping, Witham, Welland, Nene sekä Great Ouse. Alueelle ovat tyypillisiä laajat hiekkasärkät, joiden takia Bostonin ja King’s Lynnin satamakaupunkeihin on jouduttu ruoppaamaan väylät laivoja varten. Muita ympäröiviä asutuskeskuksia ovat Spalding ja Wisbech sekä lahden suulla sijaitsevat Skegness ja Hunstanton. The Washia reunustavat alavat vuorovesitasangot ja marskimaat, jotka ovat tärkeitä talvehtimispaikkoja monille muuttolinnuille, kuten tundrakurmitsoille, suosirreille, meriharakoille sekä kuireille. Lahden rannoilla pesii myös harmaahylkeitä. == Lähteet == == Aiheesta muualla == Luokka:Englannin merialueet Luokka:Pohjanmeri Luokka:Atlantin valtameren lahdet Luokka:Lincolnshiren maantiede Luokka:Norfolkin maantiede
Kutsumus (romaani)

Kutsumus on Kreetta Onkelin (s. 1970, Jyväskylä) kirjoittama romaani. Kutsumus on Onkelin viides romaani ja sen julkaisi Kustannusosakeyhtiö Sammakko vuonna 2010. Teos kertoo kirjailijuudesta, kirjoittamisesta ja kustannusmaailmasta. Kutsumuksessa on kaksi päähenkilöä, Sanelma Salminen ja Gunnevi Björkenheim. Kirjan tyylinä on satiiri. Kustantajan esittely Onkelista ja teoksista == Lähteet == == Aiheesta muualla == * Epäreilua kirjailijaelämää * Tuskaton tuokio pieni * Onkelin karu kuva kirjailijan elämästä * Eipä ole hääviä kirjailijoillakaan * Vain epärealisti ryhtyy kirjailijaksi Luokka:Suomalaiset romaanit Luokka:Vuoden 2010 kirjat
Mathias Porseland

Carl Mathias PorselandVerohallinto (s. 12. kesäkuuta 1986 Göteborg) on ruotsalainen jääkiekkopuolustaja. Hän laukoo oikealta. ==Ura== Porseland on Hisingen HK:n kasvatti. Hän pelasi ensimmäiset miesten pelinsä kaudella 2005–2006 Elitserien-joukkue Frölundassa. Hänelle kertyi kauden aikana viisi ottelua ilman tehopisteitä. Porseland edusti Frölundan miesten joukkuetta myös kahden ottelun verran Euroopan seurajoukkueiden mestaruusturnauksessa. Juniorina Porseland on voittanut Frölundassa J20 SuperElitin mestaruuden 2005 ja hopeaa 2006 sekä J18 Allsvenskanin mestaruuden 2003 ja 2004. Kaudeksi 2006–2007 Porseland siirtyi HockeyAllsvenskanin Bofors IK:n riveihin. Hän teki tammikuussa 2007 yhden vuoden jatkosopimuksen joukkueen kanssa. Porseland teki kaudella 2007–2008 tehot 4+21=25 ja oli joukkueensa tehokkain puolustaja. Hän sijoittui liigan puolustajien pistepörssissä kymmenenneksi IF Sundsvallin Stefan Anderssonin ja IF Björklövenin Kristofer Berglundin kanssa. Huhtikuussa 2008 Porseland teki kaksivuotisen sopimuksen Elitserienin nousijajoukkue Rögle BK:n kanssa. Kausi 2008–2009 oli Porselandin tulokaskausi Elitserienissä. Hän teki 53 ottelussa tehot 4+11=15. Rögle BK joutui taistelemaan sarjapaikkansa säilyttämisestä sekä keväällä 2009 että 2010, jolloin joukkue putosi HockeyAllsvenskaniin. Porseland teki 1+1-vuotisen sopimuksen HPK:n kanssa toukokuussa 2010. Helmikuussa 2011 hän jatkoi sitä samanmittaisella sopimuksella. Porseland teki HPK:ssa kahden kauden aikana 54 pistettä. Sieltä hän siirtyi vuoden sopimuksella KHL:n Lev Prahaan. Pelattuaan KHL:ssä kolmen kauden aikana 136 ottelua kolmessa eri seurassa, Porseland päätti siirtyä kaudeksi 2015–2016 takaisin Ruotsiin. Toukokuussa 2015 SHL-seura Brynäs IF ilmoitti tehneensä vuoden sopimuksen Porselandin kanssa. ==Muuta== Porselandin isä on entinen jääkiekkoilija Peter Gustavsson, jolla on kahden NHL-ottelun kokemus Colorado Rockiesista kaudelta 1981–1982. ==Tilastot== 2005–2006 Frölunda HC Elitserien 5 0 0 0 0 – – – – – 2006–2007 Bofors IK Allsvenskan 43 3 8 11 24 – – – – – 2007–2008 Bofors IK Allsvenskan 45 4 21 25 44 – – – – – 2008–2009 Rögle BK Elitserien 53 4 11 15 26 – – – – – 2009–2010 Rögle BK Elitserien 51 6 10 16 30 – – – – – 2010–2011 HPK SM-liiga 47 7 18 25 28 2 1 1 2 0 2011–2012 HPK SM-liiga 59 10 19 29 55 – – – – – 2012–2013 Lev Praha KHL 38 0 6 6 24 2 0 0 0 0 2013–2014 Admiral Vladivostok KHL 34 0 8 8 26 – – – – – Vitjaz Podolsk KHL 18 2 5 7 8 – – – – – 2014–2015 Vitjaz Podolsk KHL 46 2 13 15 30 – – – – – 2015–2016 Brynäs IF SHL 50 2 11 13 18 3 0 0 0 2 2016–2017 HPK SM-liiga 39 6 20 26 14 7 0 0 0 2 2017–2018 HPK SM-liiga 34 2 5 7 26 – – – – – 2018–2019 HC Litvínov ČEL 15 2 4 6 10 – – – – – HC Pardubice ČEL 2 0 0 0 0 – – – – – 2019–2020 Hanhals IF Hockeyettan 3 1 1 2 0 – – – – – GKS Katowice Puola 6 2 3 5 2 5 0 1 1 2 2020–2021 HC Innsbruck ICEHL 15 0 3 3 10 – – – – – 4 kautta yhteensä SM-liiga 179 25 62 87 123 9 1 1 2 2 4 kautta yhteensä Elitserien/SHL 159 12 32 44 74 3 0 0 0 2 3 kautta yhteensä KHL 136 4 32 36 88 2 0 0 0 0 ==Lähteet== * * * * ===Viitteet=== Luokka:Ruotsalaiset jääkiekkoilijat Luokka:Vuonna 1986 syntyneet Luokka:Elävät henkilöt
Night Work

Nightwork on yhdysvaltalaisen Scissor Sisters -yhtyeen kolmas studioalbumi, joka julkaistiin kesäkuussa 2010.Universal Music - Scissor Sisters Levy julkaistiin hieman "Fire With Fire" singlen jälkeen. Albumi debytoi Suomen virallisen listan sijalla 22. == Kappaleet == # # # # # # # # # # # # CDON - Nightwork Music Brainz - Release: Nightwork == Kokoonpano == * Jake Shears – laulu, piano * Babydaddy – basso, laulu, kitara * Ana Matronic – laulu * Del Marquis – kitara, basso * Randy Real – rummut, perkussiot == Arvostelut == * Allmusic: Allmusic review * Entertainment Weekly: A–Entertainment Weekly * Pitchfork Media: 7.6/10Pitchfork Media * Robert Christgau: A–Robert Christgau * Rolling Stone: Rolling Stone == Lähteet == Luokka:Vuoden 2010 albumit Luokka:Scissor Sistersin albumit
Täpläkuskus

Täpläkuskus (Spilocuscus maculatus) on pussikiipijöiden (Phalangeridae) heimoon kuuluva pussieläinlaji. ==Tuntomerkit== Täpläkuskus muistuttaa värityksensä takia Etelä-Amerikan pieniä kädellisiä. Sen ruumis on 33–65 cm pitkä ja häntä 24–61 cm pitkä, painoa on noin 6 kg. Koiraiden väritys vaihtelee valkoisesta tai ruskeasta punertavaan ja niillä on selvästi erottuvia vaaleampia täpliä, tai vastaavasti tummia täpliä vaalealla pohjalla. Naaraat ovat valkeita tai harmaita ja niillä ei ole täpliä ==Levinneisyys ja elintavat== Laji elää trooppisissa sademetsissä Uudessa-Guineassa, pienillä lähisaarilla ja Cape Yorkin niemimaalla Australiassa. Täpläkuskus on hidasliikkeinen yöeläin, joka laskeutuu vain harvoin puusta maahan. Päivällä se lepää oksistossa tai puunkolossa. Kaikkiruokaisena se syö pääasiassa lehtiä ja hedelmiä, mutta sille kelpaavat myös hyönteiset, pienet matelijat, linnut ja linnunmunat. Laji lisääntyy kaikkina vuodenaikoina; kantoaika kestää noin 13 päivää ja pesueessa on kahdesta neljään poikasta, joista useimmiten vain yksi selviää hengissä aikuisikään saakka. == Lähteet == * === Viitteet === == Aiheesta muualla == *ITIS: Spilocuscus maculatus Luokka:Pussikiipijät
Täpläpussinäätä

Täpläpussinäätä (Dasyurus viverrinus) on pussipetojen (Dasyuridae) heimoon kuuluva pussieläinlaji. Laji sai vuonna 1777 nimekseen alkuasukkaiden antaman tieteellisen nimen ”Dasyurus guoll”. Tämä nimi ei kuitenkaan ollut nimisääntöjen mukainen, ja kansainvälinen eläinnimistökomitea hylkäsi sen. Nykyään lajista käytetään nimeä D. viverrinus vuodelta 1800. Nisäkäsnimistötoimikunta ehdotti lajille uutta suomenkielistä nimeä ”tummakvolli”.Nisäkäsnimistötoimikunnan ehdotus: Dasyurus viverrinus. ==Tuntomerkit== Täpläpussinäädän takajaloista puuttuu isovarvas, hännässä ei ole valkoisia täpliä, mutta hännänpää saattaa olla valkoinen. Korvat ovat isot ja ne muistuttavat suuresti kissan korvia. Ruumiin pituus on 35–45 cm, häntä on 21–30 cm, täysikasvuinen uros painaa noin kilon, naaras noin 700 g. ==Levinneisyys ja elintavat== Täpläpussinäätä elää kuivissa metsissä, mutta se liikkuu myös avoimilla paikoilla. Se elää Tasmaniassa ja eräillä pikkusaarilla, mutta se on kadonnut Australian mantereelta, ja syyksi on arveltu kissojen ja koirien saapumista Australiaan.Villiluonto: Maailman eläimet ja elinympäristöt Täpläpussinäätä on edelleen suhteellisen laajalle levinnyt Tasmaniassa, mutta sen yksilömäärät ovat arvioitu pienentyneen 2000-luvun ensimmäisellä vuosikymmenenä noin 50 prosenttia. Siksi laji arvioidaan erittäin uhanalaiseksi. Täpläpussinaaraan kantoaika on 8–14 päivää, poikasia on 6–8. Poikaset saavuttavat sukukypsyyden ensimmäisen elinvuotensa lopussa. Täpläpussinäädän tiedetään saaneen myös erittäin suuria poikueita, joita pussieläimillä on harvoin; eräässä tapauksessa naaras on saanut jopa 18 jälkeläistä. == Lähteet == * === Viitteet === == Aiheesta muualla == *ITIS: Dasyurus viverrinus Luokka:Pussipedot Luokka:Uhanalaiset nisäkkäät
K-Mart Disco

K-Mart Disco on yhdysvaltalaisen Scissor Sisters -yhtyeen demoalbumi vuodelta 2007. Albumi sisältää yhtyeen kappaleiden demoversioita ja aiemmin julkaisemattomia kappaleita.CD Universe - Scissor Sisters - K-Mart Disco/ ==Kappaleet== #Intro – 0:41 #Bicycling with the Devil – 3:51 #Filthy/Gorgeous|Filthy Gorgeous (Original Version) – 5:48 #Backwoods Discotheque Pt. 1 – 3:40 #Ohh (The Blues) – 3:49 #Borrowed Time – 4:05 #Available for You – 3:38 #Step Aside for the Man – 3:12 #Better Luck Next Time – 3:17 #Can't Come Quickly Enough – 3:30 #Monkey Baby – 5:25 #Doctor (I'm Only Seeing Dark) – 4:27 #Electrobix – 5:03 #Us and Them – 2:13 #Laura (Original Version) – 3:32 #Backwoods Discoteque Pt. 2 – 4:23 #Music is the Victim – 2:58 #Someone to Touch – 3:52 #Return to Oz (Original Version) – 4:49 Discogs - Scissor Sisters - K-Mart Disco ==Lähteet== Luokka:Vuoden 2007 kokoelma-albumit Luokka:Scissor Sistersin albumit